Alegzandra/wili-2018-roplus huggingface dataset:
1960 — Жан-Клод Ван Дамм (зэмос нимыз Жан-Клод Камилл Франсуа Ван Варенберг, англ. Jean-Claude Van Damme — фр. Jean-Claude Camille François van Varenberg), Америкаысь актёр, сценарист но кинорежиссёр.

Та эмблема, кык сю аръёс ортчыса но, ӧз вуны. Нош малпаз сое герольдмейстер А. А. Волков. Герб кылдытыкуз, Волков лыдэ басьтӥз немец тодосчилэсь, медицина наукаосъя докторлэсь Пётр Симмон Палласлэсь гожъямъёссэ. Та воргорон 1773-тӥ аръёсы улӥз-вылӥз Сарапул карын.

Бе́рнат Му́нкачи (венг. Munkácsi Bernát ) вордӥськиз 12 мартэ 1860 аре Австрия империысь Надьварад городын (али — Орадя кар Румыниын ); кулӥз 21 сентябре 1937 аре Будапештын. венгер кылчи, этнограф, литературовед, фольклорист. Выжыезъя еврей; азьвыл фамилиез — Мунк.

1864-тӥ—1888-тӥ аръёсы Эдуард Иванович Тотлебенлэн проектэзъя крепость выльдэмын вал, нош 1876-тӥ арын Давид Иванович Гриммлэн проектэзъя отчы Свято-Николаевский черк пуктӥзы.

Ненец автономной округ (ӟуч Ненецкий автономный округ, нен. Ненэцие" автономной округ’) — Россия Федерациысь субъект. Пыре Архангельск улосэ но Уйпал-Шунды пуксён пал федеральной округе.

Андре́й Никола́евич Проко́пьев — удмурт этнохореолог но артист. Вордскемын 1972 аре 29 коньывуонэ. Дышетскиз Удмурт кун университетын, истори факультетын. Удмурт калык эктон «Эктон корка» нимо фольклор студилэн кылдытӥсез но чеберлыко кивалтӥсез.

Мексикаысь тӧдьы пужым (лат. Pinus ayacahuite) – Pinaceae семьяысь Мексикаын, Гватемалаын, Сальвадорын но Гондурасын будӥсь пужым. Ӝуждалаез ог 30-45 м луэ.

Цефалантера (лат. Cephalanthera) – Орхидной будосъёс (Orchidaceae) семьяысь Евразилэн, Африкалэн но Уйпал Америкалэн сяськаё будос. Дуннеын тодмо ог 18 пӧртэм.

Паськыт кильымо дэремез пумитаны луэ на Дэри (Завьялово) но Пичи Пурга ёросъёсын улӥсьёс вылысь. Cӧзул но кильымъёс вискытӥ ӝуткаса яке бичаса куэм сюбег дэра вурӟо вал. Сыӵе нимысьтыз куэм дэразы ӧвӧл ке, басма вандэт вурӟылӥллям. Мылазь кыретэз* пырак вандэмын, котырыз пужыё басма вандэтъёсын чебермамын. Ӵапак сое ик «муресазь» шуо. Сюбег сирес ултӥз мыд-мыд палтӥз мылазь кырет борды пунэм калъёс вурӟисько. Гольык гадьзэс ватон понна дэрем улазы ньыль сэрего мурескышет (диал.: кыкрак) нулло. Чын лымшор удмуртъёслэн чалмазы кык пумо вылэм: одӥгъёсызлэн пумъёссы кузесь (40 см), басма вандэтэн яке пӧртэм буёло шортъёсын кильымамын. Мукетъёсызлэн пумъёссы вакчиесь (20-25 см), векчи базар ыж гон яке буртчин шортъёсын тугъямын. Таӵе чалмаос нулло вылэм Дэри ёросын но Пичи Пурга ёросысь куд-ог гуртъёсын улӥсьёс.

1752 — нунал, кудӥз Великобританилэн но колониосызлэн историязы ӧй вал: григорианской календаре выжемен 2-тӥ куарусён бере 14-тӥ лыд соку ик вуиз.

Писательёс пӧлысь Семён Самсонов одӥгез тужгес трос гожъяськисез вал. Очеркъёсыз, веросъёсыз, повестьёсыз, романъёсыз Ижын но Москваын кызь куинь книгаын потӥзы. Ӟуч кылэ сяна, куд-ог ужъёсыз украин, финн, литва, эстон, азербайджан, нивх, коми, пор, мордва, авар, осетин, узбек, бурят, якут но мукет кылэ берыктэмын. С. А. Самсоновлы 1981-тӥ арын УАССР-лэсь Кун премизэ сётӥзы, 1986-тӥ арын со Удмуртиысь калык писатель луиз.
Морав кыл (морав сямен moravščina, чех сямен moravština, немец сямен Mährische Sprache) – славян кылъёслэн шунды пуксён пал группаязы пырись кыл. Морав кылын верасько Моравиын, Шор Европаысь исторической шаерын (Чехилэн шунды ӝужан палаз). 2011-тӥ арын ортчем переписья та кыл 108 469 адямилэн анай кылзы.

А. П. Горяинов — Удмурт Республикаысь дано лэсьтӥскись. Нацилэсь дано пусъёссэ сётъянъя Быдӟым Пётр нимо Россиысь мерлыко комиссилэн «Россиысь умоез менеджер» нимо дипломез вань.

Брангуртысь песянайёс удмурт калык кырӟанъёсты быдэсъям сяна, мыло-кыдо гурлало, кылсярысь, «Битлз» группалэсь, В. Цойлэсь гуръёссэс. Вашкала кырӟанлы туала шӧмо аранжировка лэсьтыса, та усточиослэн куараоссы эшшо но аспӧртэмлыко чузъясько. Песянайёслэсь кырӟанъёссэс шедьтыны луэ YOU TUBE (сайт) сайтысь. Паймоно кадь: «Евровидение» ортчем бере соослэсь куаразэс кылзыны та сайтэ пырам 69 сюрс адями. Асьсэос кырӟасьёс шуо:

Коллективлэн кылъёсызъя, кырӟанлэн удмурт кылын кылъёссэ соос асьсэос гожтӥзы, а англи люкетсэ одӥг тодмо британ гожтэм. "Мон авторлэсь нимзэ уг вера, вераны уг быгаты, со ӟуч ӧвӧл", — вераз "Комсомольская правда" газетлэн корреспондентэзлы коллективлэн кивалтӥсез Ольга Туктарёва. Крезьгурез гожтӥз тодмо крезьгурчи Виктор Дробыш, кинлэн студияз та кырӟан гожтэмын вал. Тунсыко, кырӟанлэн удмурт но англи кылъёсыз быдэн гожтӥзы: ку Брангуртысь песянайёс гожтэм текстэнызы студие вуизы, англи кылын вариант но дась вал ни. Ку песянайёслы англи кылъёсты берыктӥзы, соос, Туктарёвалэн кылъёсызъя, абдрамон лэсянэз шедьтӥзы.

Пичи дырысеныз Семён Самсонов гожъяськон удысэ кыстӥськиз. Газетъёсын очеркъёсыз, веросъёсыз потылӥзы, нош 1952-тӥ арын сое ассэ «Советской Удмуртия» газетэ отделэн кивалтыны ӧтизы, берлогес редакторлы воштӥсе пуктӥзы. 1963—65-тӥ, 1967—71-тӥ, 1983—84-тӥ аръёсы «Молот» журналын валтӥсь редактор вал, 1985—93-тӥ аръёсы — Удмуртиысь писательёслэн огазеяськонзылэн тӧроез.

Очеркъёсыз пӧлын писательлэн тус суредъёсын (портрет жанр) ужьёсыз тужгес тодмо луизы. Геройёсыз — гуртысь ӧнерчиос: колхоз кузёос, механикъёс, агрономъёс. Ваньзы ик ужын пӧзьыса уло, коллектив понна быдэс лулынызы сюлмасько. Но берлогес ини Семён Самсонов герой¬ёсызлэн ӧнер быгатонлыксы ужез яратэмзы бордысь гинэ потэ шуыса возьматыны ӧз ни тыршы, соослэсь дышетскыса басьтэм тодон-валанзэс но пусйылӥз.

Аслаз улонэз ӵоже иворбам куинь пол нимзэ вошъяз: 1933-ти ар - "Ленинъя"; 1954-ти ар - "По ленинскому пути"; 1965-ти ар - "Авангард" Али «Авангард» иворбам потэ арняяз 2 пол. Редакциын 10 мурт ужа. 24-ти толсуре 2009-ти арысен валтись редакторлэн удысэз Роман Петрович Чекунов.

Гондыргурт (Гондырево) интыяськемын Сибир трактлэн паллян палаз. Карозь гуртысен 107 иськем, нош волостной правлениось 7 иськем. Гуртлэн нимыз «ГОНДЫР» кыллэсь пӧрмем. Азьло гуртамы интыяськиллям вал Бадӟым–Лӧзя гуртын улисьёс, малы ке шуоно соос пӧйшураны яратӥллям. Гондыргурт пыре Сергеевской приходэ. Крестьян музъем составить каре 366 десятина. Азьло дыре 25 корка вал. Гуртын 89 пиосмурт но 92 нылкышно улӥллям, кудъёсыз крещенной вал. 4 пиосмурт но 6 нылкошно крещенной ӧй вал. Соос ваньзы чош, ог-огзылы юртыса, умой улӥллям. Гуртлэн общинаяз 4 пиосмурт муш утем, но 50 муш умортоез луэм.
Ачиз юрт Наполеон мерскыку но, Быдӟым ож дыръя но арам ӧз луы. Наполеон ас вакытаз, черклы синмаськыса, бордаз эскерисьёсыз кельтэм. Вермахтысь генерал-полковник Г. Гудыриан, Смоленске чуртнаськемез бере, нимысьтыз дыр висъяз Успен из черкез соборез учкон понна.

Нижний Новгород улос (ӟуч сямен Нижнегородская область) — Россия федерацияысь субъект, Россилэн Европаысь люкетаз кылле, Приволжской федеральной округе пыре. Бускель улосъёсыз — Кострома, Киров улос, Марий Эл, Чувашия, Мордовия но Рязань улос. Административной центрез — Нижний Новгород.

8-тӥ декабре Ижын дырызлэсь вазь улонысь кошкиз тодмо искусствовед, искусствоведени наукаосъя доктор Константин Михайлович Климов. Константин Климов кема аръёс ӵоже ужаз удмурт калык искусствоез эскерон бордын. Уно статьяос сяна, со гожтӥз ньыль бадӟымос альбомъёс-монографиос: «Удмуртское народное ткачество» (1979), «Удмуртское народное искусство» (1988), «Традиционное декоративное искусство удмуртов» (1994), «Ансамбль как образная система в удмуртском народном искусстве ХIХ-ХХ вв.» (1999). Удмурт кун университетлэн ужам профессор Климовлэн нимыз тодмо Удмуртиын гинэ ӧвӧл, шаермылэн палэназ но.

Кар интыяськемын Урал гурезьёс дорын, Исеть шурлэн ярдураз. Городлэн музъем вылаз 4 тымет лэсьтэмын – Верх-Исетской, Городской, Парковой и Нижне-Исетской. Озьы ик кык тыез вань – Шарташ но Шувакиш.

Аспирантураын дышетскем дыръяз Белицер дасяз но азинлыко утиз кандидат луон диссертацизэ («Народная одежда удмуртов. Материалы к этногенезу»). Нош доктор луон диссертациеныз (1959) луиз 1958 аре печатлам «Очерки по этнографии народов коми. XIX – начало XX в.» нимо монографиез. Комиослы (зырянъёслы, пермякъёслы, зюздякъёслы, язваослы, имжаослы) но удмуртъёслы сяна, Белицерлэн вань бесерманъёслы но сӥзем ужез («К вопросу о происхождении бесермян (по материалам одежды)»). Уно аръёс ӵоже Белицер кивалтӥз Мордва этнографической экспедициен.

Толэзь — ин тело. Музъемлэн естественной спутникез. Шор ёзо растояниез Толэзьлэн шорызлэн но Музъемлэн шорызлэн — 384 467 иськем. Шундылы матысь спутник луэ.

Черкогуртын ог 5 сюрс пала улӥсез. Красногорскын вань шор ёзо школа, вить нылпи сад, спортъя нылпи школа, кык библиотека, шаертодонъя музей.

Мирмехила (лат. Myrmechila ) – Орхидной будосъёс (Orchidaceae) семьяысь Австралилэн но Выль Зеландилэн сяськаё будос. Дуннеын тодмо ог 5 пӧртэм.

1933—1939 аръёсы Баушев СОФИН ужъя пытсэт сьӧрын пуконо луиз. Пытсэт сьӧрысь потыса, со ужаз Томскысь мединститутын, собере — нош ик Ленинградын. 1941—1945 аръёсы Баушев Ленинградэз утёнын ожмаськиз.

Максим Михайлович Вылегжанин (вордӥськиз 18-тӥ коньывуонэ 1982 арын Удмурт шаерысь Шаркан черкогуртын) — куас вылын вортылонъя спротсмен, дано спортъя мастер, куинь полъем дуннелэн азвесь чемпионэз.

Забайкальской шаер (ӟуч сямен Забайкальский край) - Россия Федерациысь субъект. Пыре Сибирской федеральной округе. Административной центрез Чита луэ. Бускельёсыз луо Монголия, Китай, Амурской улос, Якутия, Иркутск улос но Бурятия.

Леонора Викторовна Мамонтова — балетмейстер, педагог, УАССР-ысь кылык артистка (1976), РСФСР-ысь дано артистка (1987). Вордӥскемын Мускоын 15 декабре 1940-тӥ арын. Артист выжысь потэмын.
Наде́жда Ива́новна Шу́това (ныл дыр нимтулыз Ле́комцева)— Удмуртиысь археолог. РАЕ-ысь профессор, вашкала тодосъя (истори) наукаосъя доктор. Со вордскиз 24-тӥ толшоре 1955- тӥ арын Лонки-Ворцы черкогуртын (Эгра ёросын). Йылпумъяз вашкала Удмурт кун университетлэн вашкала тодос факультетэз 1977-тӥ арын. Со вашкала тодос, кылъя но литературая Удмурт Институтын 1979-тӥ арысен ужа.

Вордскемын 23-тӥ тулыспалэ 1975-тӥ арын Башкириысь Татышлы ёросысь Вукогуртын. Дышетскемын Удмурт кун университетлэн удмурт филологияя факультетаз, собере отысь ик экономикая но кивалтонъя институтын. 2007-тӥ аре Приволжской федеральной округын экономикая но калыкез улон-вылонын утён удысъя тужгес усто журналистэн лыдъямын. Али пресс-службалэн (кивалтӥсез) Удмурт Элькунлэн Кун Кенешез 2014-тӥ арысен ужа.[источник гожтэмын ӧвӧл 834 нунал]

Артист Кузьма Ложкин пӧртэм рольёсты шудыны пӧрмытӥз. Солы капчиен сётскизы комедия но драмая рольёс. Валтӥсь рольёсыз — Олёш («Зӥбет зурка» М. Петровъя), Азин (М. Гавриловъя), Юрмег («Сюан» В. Садовниковъя), Роман («Аннок» И. Гавриловъя). Кузьма Ложкин крезьгуро спектакльёсын но шудӥз. Тужгес но яркыт партиосыз: Дед Ничипор («Свадьба в Малиновке» В. Александрова), Кавалькадос («Поцелуй Чаниты» Ю. Милютинъя), Булда («Наталь» Г. Корепановъя).

«На Западном фронте без перемен» (нем. Im Westen nichts Neues) — Эрих Мария Ремарклэн 1929-тӥ арын потэм тодмо романэз. Кутсконаз автор гожтэ: «Та книга янгыше уськытон но, исповедь но ӧвӧл. Со ожен быдтэм поколение сярысь вераны тыршон». Романлэн нимыз, кӧня ке воштыса, Шундыӝужан фронтысь вуэм немец сводкаосысь кутэмын.

Виргиниысь пужым (лат. Pinus virginiana) – Pinaceae семьяысь Америкалэн Огазеяськем Штатъёсаз будӥсь пужым. Ӝуждалаез ог 9–18 м, модослэн диаметрез 0.5 м.

Алнаш ёрос интыяськемын Удмурт Элькунлэн лымшор палаз. Та ёросэз котырто шаерысьтымы Можга, Грах ёросъёс, Бигер шаерысь Агрыз но Менделеевск ёросъёс. Алнаш ёросэтӥ ортче паськыт сюрес — Ижез герӟа Набережные Челны карен.

Егитъёслэн революционной коммунистической союззы (большевикъёслэн) (ӟуч Революционный коммунистический союз молодёжи (большевиков)) — Россиысь егитъёслэн коммунистической организациез, кудӥз капитализмлэн сэрпалтонэз, пролетариатлэн диктатураез но классъёстэм коммунистической обществолэн лэсьтонэз понна нюръяське. Организация «Бумбараш-2017» газетэз поттэ.

Перепеч (булгар, чуваш пeремеч — сӥлен тырем котырес пыжиськем), куноян сиён. Котырес, усьтэм ватрушка выллем, шӧг ыльняньлэсь пумъёссэ чепыльтыса лэсьтӥське. Пасьталаез – 4–12 см. Пужкесэз трос пӧртэм луэ: губиен, сӥлен, курегпузэн, сюлэн но тымусэн, вирен, кубистаен, пешникен, пушнерен но мукет. Дуно куноослы ӵемысь пӧсь дыръяз азязы пукто. Удмурт Перепеч кемалась огъя сиськонниосын (столовойёсын) пумиське ни.

Надежда Прохоровна Боталова вордскиз 15-ӥ коньывуонэ 1959-тӥ арын Можга ёросысь Бадӟым Сибы гуртын. Можгаысь школазэ йылпумъямез бере, 2 ар "Ижмаш" заводын ужаз.

Пипу одӥгез нюлэс кылдытӥсь писпу, кыз, кызьпу но пужым бере. Ӝуждалаез ог 30 м, вӧлме кидысэн но выжыысь пушъетъёсыныз. Будэ лысо но суро нюлэсъёсын, туж шер нимысьтыз тэль кылдытэ. Яратэ супесчаной но суглинистой муосты. Ӵем будэ корам но сутскем бервылъёсын.
1991-тӥ арын Егор Егорович пусъемын Удмурт Республикаысь искусство удысысь дано ужась нимын. 1980-тӥ арын сётэмын Россиысь культура удысысь дано ужась ним. 2004-тӥ арын — Удмуртиысь калык гожъяськись ним. Кулӥз 9-тӥ пӧсьтолэзе 2015-тӥ арын.

Пичи карысь одӥг турецкой семьялэн историез. Киноын возьматэм учыръёс быгатысалзы одӥг нунал куспын но ортчыны, но кино кутскыку ӵукна, куке пиналъёс дышетскыны мыно, — педлон лымыё но шундыё тол, нош кинолэн пумаз - ӝытазе, бер гужем: семья бусы дурын тылскем дорын люкаськемын.

Солэн йылыз интыяськемын Бадӟым Каркалай гурт дорын, Папи бырем гуртлэн музъемаз. Бызе Ува ёрослэн музъемэтӥз. Усе Ва шуре. Кузьдалаез — 11 иськем.

Ар-Серги – пӧртэм жанръёсын гожтэм ог 30 книгаослэн авторзы. Солэн сценариезъя пуктэмын нырысетӥ удмурт кинофильм «Алангасарлэн вужерез» (киностудия «Кайрос», 1994). Озьы ик солэн гожъямъёсыз печатламын Венгриын, Эстониын, Франциын, Швециын, берыктэмын пӧртэм кылъёсы. Ачиз гожъя удмурт но ӟуч кылын. Ӵем печатлаське Москваысь валтӥсь газетъёсын но журналъёсын.

Кемалась ик ӧвӧл крезьгурчи аслэсьтыз группазэ кылдытӥз. Али дырлы трос концертъёс возьматыло. 17 куарусёнэ 2010 арын Нырысетӥ каналын сое быдэс Россия адӟиз. 8 толсуре 2010 арын пыриськиз A-ONE каналлэн «Звездочат» программаяз.

Куке но азьло дыре гурт интыйын луэм нюлэс, кудаз улӥллям гондыръёс, нюлэскез чогаллям, но адямиос со нюлэс интые интыяськизы. Нош нюлэссэз чогамзы бере, гондыръёс кошкиллям. Музъеме соос юос но мукет культураос пуктылӥзы. Али дыре но гурезь йылъёсын вань на пенекъёс кудъёсыз со нюлэслэсь кылизы. Сыло на коня ке пужымъёс но кызъёс, кудъёсаз азьло дыре лэсьтэмын дьотьыран (качели). Отын люкаськиллям пиналъёс но пересьёс но.

Ӟамайгурт (ӟуч нимыз Ямайкино) – Кузон дурысь нюлэсъёс пӧлы интыяськемын вaл та удмурт гурт. Колхозъёсыз огазеяса бадӟыматон вакытэ гурт быриз. Ӟамайгуртын улэм но будэм адямиос гужемлы быдэ вoзь вылэ люкаськo, гуртооссэс тодазы ваё, шудo, кырӟалo, эктo.

Juniperus excelsa (лат. Juniperus excelsa ) – Cupressaceae семьяысь шунды ӝужан пал Mediterranean Region-ын (уйпал — шунды ӝужан пал Грециын, лымшор Болгариын, Турциын, Сирииын но Ливанын) будӥсь сусыпу. Ӝуждалаез ог 6-20 м, модослэн диаметрез 2 м.

Азербайджан ССР ( азерб. Азəрбаjҹан Совет Социалист Республикасы / Azərbaycan Sovet Sosialist Respublikası ) - СССРысь республика. Шоркарез Баку луэ. Бускельёсыз луо Иран, Армян ССР, Грузин ССР но Ӟуч СФСР.

Лида замок — Белоруссиысь замок, интыяське Лида карын. Пуктэмын 1323-тӥ арын Гедимин князь косэмъя. Со сьӧрын утиськиллям Новогрудокысь—Кревоысь—Медникиысь—Трокиысь крестоносецъёслэсь.

Элькуновидение — удмурт кырӟанъя ӵошатскон, кудӥз телевизионной Евровидение ӵошатскон амалэн ортче. Ӵошатсконэ пыриськыны быгато коллективъёс яке нимаз кырӟасьёс. Котькуд ёросысь пыриськисьёс кырӟаны быгато одӥг гинэ кырӟан, со кырӟан гожтэмын луыны кулэ со ёросын улӥсь яке отын вордӥськем адямиен. Одӥг ёрос — одӥг пыриськись (коллектив яке огназ кырӟась).

Солэн бускельёсыз — Малави, Конго Демократической Республика, Мозамбик, Зимбабве, Ботсвана, Намибия, Ангола но Танзания. Территориезлэн быдӟалаез — 752 614 км². Замбиын ог 14 миллион адями улэ. Шоркарез — Лусака.
Сюмси ёрос Удмурт Республикалэн шундыпуксён паӟлаз интыяськемын. Гожъёсыз герӟасько Сьӧлта, Ува, Вавож ёросъёсын но Киров улосэн. Музъемезлэн быдӟалаез 1789,0 квадрат иськем. Та ёросын улӥсез 18 сюрс 200 адями (1998-тӥ арлы). Пӧлазы ӟучъёс - 55 %, удмуртъёс - 37%, бигеръёс - 3 % но мукет калыкъёс - 5%. Сюмси ёрослэн центрез - Сюмси черкогурт.

Удмурт АССР, Удмурт Автономной Советской Социалистической Республика (УАССР) — РСФСР-ысь ас понназ автономной Элькун республика. Огинэт РСФСР-лэн 28-тӥ толсуре 1934-тӥ арысен - 11-тӥ коньывуонэ 1991-тӥ арозь вал.

Черкогуртэз кылдытӥзы Хлыстово ӟуч гуртысь потэмъёс: Ефим Осипович Грахов но солэн Егор, Григорий, Николай, Александр но Семён пиосыз. Татын соос ӝутӥзы часовня. 1836-тӥ арын гуртысь часовняез черк каризы. 1859-тӥ арын черкогуртын 25 юрт вал. Татын 293 мурт улӥз.

Солэн йылыз интыяськемын Красногорск ёросын Гаинцы гурт дорын. Шур бызе Красногорск ёрослэн но Сьӧлта ёрослэн музъемъёстӥзы. Усе Калмез шуре. Кузьдалаез — 107 иськем.

Багай Аркаш (зэмос нимыз но фамилиез — Аркадий Николаевич Клабуков) (17-тӥ южтолэзе 1904-тӥ арын Водзи Волипельгинской волость Малмыжской уезд Ватка губерния (али Вавож ёрос Удмуртия) — 24-тӥ инвожое 1984-тӥ арын) — нылпи гожъяськись, кылбурчи, прозаик но фольклорист.

1979-тӥ арын Удмурт кун университетысь кылосбуръя факультетысь удмурт отделенияз пыриз. 1984-тӥ арын, распределение бере, Дэри ёросысь Юбилейной шор ёзо школае ыстӥзы. Отын удмурт кыл, удмурт литература, ӟуч кыл, но ӟуч литература предметъёслы дышетӥз.

Украина Крымлэн Россие пыременыз соглаш уг луы но малпа, Россия сое оккупировать кариз шуыса. Тросэз ООН-ысь кунъёс Украина понна пыриськизы.

Тросэз, кин кутске поиосын заниматься кариськыны, кутско кык тренировочной пои бордысен. Ӵемысь соос лэсьтэмын луо марлэсь ке небытлэсь, вӧсь медам лу шуыса. Кутско самой каньыл движениос бордысен, каллэнэн элементъёс пыртылыса, быдэсак элементъёсын герӟет выступлениослы. Тросэз бергато крезьгурэн — со юрттэ ритмзэ умой кутыны. Поинг дыатэ выросъёслэсь координацизэс, концентрациез, огвозьсконэз.

Семён Самсоновлэсь быдэс творчествозэ учкыса ортчоно ке, со, ужась муртлэсь тужгес ӟеч сямъёссэ возьматыса, положительной геройлэсь образзэ кылдытыны сюлмаськиз. Но мултэсгес озьы тыршемез кытӥяз геройлэсь пуш малпанъёсызлэсь мур сӥоссэ бугыртыны люкетӥз. Соин ик образъёсыз огшоры калыкысь потэм геройёс кадесь адӟисько. Удмурт публицистикаын Семён Самсоновлэн 1978-тӥ арын потэм «Мынам гуртэ — Тыло» очеркез классика луыса кылиз. Татын вордӥськиз бере, писатель сое туж яратэ. Тылоысь ик потӥзы удмурт литератураысь куать тодмо гожъяськисьёс, пӧлысьтызы ньылез - Самсоновъёслэн выжыысьтызы.

XXI Олимпия тол шудонъёс (ӟуч. XXI Зимние Олимпийские игры, Зимние Олимпийские игры - 2010; англ. 2010 Winter Olympics, фр. Jeux olympiques d'hiver de 2010) — Канадаысь Ванкувер карын 2010 аре 12 февральысен 28 февралёзь ик ортчоно калыккуспо спортъя ужрад.
10 оштолэзе 1931 арын Удмурт кун педагогической институтлэн кылдэмез (УГПИ). 1958 арын УГПИ-ез куинетӥ категориысь кыкетӥ категорие выжто. Та дырысен аспирантура усьтӥське. 5 южтолэзе 1971 арын Удмурт кун педагогической институт Удмурт кун университет (вылӥ дышетсконни) нимаськыны кутске. Туннэ нуналлы Удмурт кун университет (вылӥ дышетсконни) – Удмуртиын тужгес но бадӟымез университет Вылӥ дышетсконни). Университетын (вылӥ дышетсконниын) 7 институт но 14 факультет, кытын 25 сюрс ятыр студентъёс дышетско но сюрс ятыр дышетӥсьес тыршо. Студентъёсты дышето куинь уровнея: бакалавриат, специалитет но магистратура. Университетлэн (вылӥ дышетсконнилэн) 7 корпусэз но 4 огъяулонниез вань.

Кино пуктыны малпанзэ Польшаысь вуэм Петр Палган усьтӥз, со ик вал кинолэн продюсерез. Сценарий солы Дарали Лели гожтӥз. «Узы-борыез» лэсьтонэ пыриськизы трос удмурт егитъёс. Удмуртъёсын артэ ужазы поляк продюсер – ачиз Петр Палган но Англиын дышетскись Доминик Палган. Со быдэстӥз операторлэсь ужзэ. Эшшо одӥг поляк эшсы Варшаваын быдэс киноез монтировать кариз.

Ке́льце (пол. Kielce ['cɛlʦɛ]) — Польшаысь кар, Дун-чылкыт Кирос воеводстволэн шоркарез. Со интыяськемын Польшалэн лымшор палаз, Сильница шур дурын, Дун-чылкыт Кирос гурезьёс матын.

Шор Постол (яке Ӵӧжгурт, ӟуч Сре́дний Посто́л) — Удмуртиысь Завьял ёросысь гурт, Ижлэсь 30 иськемын интыяськемын. Шор Постол вӧзын сылэ Постол (Вылӥ Постол) гурт (соосты ог-огзылэсь люке бадӟым сюрес – Нылга тракт). Со гуртъёсты сурано ӧвӧл Улӥ Постолэн (интыяськемын лымшор палангес, ог 8 иськемлы кыдёкын) но Постол станциен (уйшор палангес, ог 8 иськемлы кыдёкын).

Сосно́вец (пол. Sosnowiec [sɔsˈnɔvʲеt͡s], нем. Sosnowitz, силез кылын Sosnowjec) — Польшаысь кар, Силезия воеводствое пыре. Со интыяськемын Польшалэн лымшор люкетаз, Вылысь Силезия агломерациын.

Воронеж улос – Россия Федерациысь субъект. Пыре Шор федеральной округе. Административной центрез Воронеж луэ. Бускельёсыз луо Украина, Ростов, Волгоград, Саратов, Тамбов, Липецк, Курск но Белгород улосъёс.

Амурысь льӧмпу (лат. Prunus maackii ) – Rosaceae семьяысь уйпал — шунды ӝужан пал Азиын, Кореяын , Китайын , Россиын (Приморской шаерын но Амурской областьын) будӥсь льӧмпу. Ӝуждалаез ог 4–10 м.

Мексикаысь сусыпу (лат. Juniperus ashei ) – Cupressaceae семьяысь уйпал — шунды ӝужан пал Мексикаын но лымшор — шор пал Америкалэн Огазеяськем Штатъёсаз будӥсь сусыпу. Ӝуждалаез ог 10-15 м.

.udm.ru — кыкетӥ уровеньлэн географической интернет-доменэз, Удмурт Республикалэн йӧскалык доменэз. Кивалтӥсь организациез — «Марк-ИТТ» телекоммуникаци компания.

1967 аре Мориа нырысьсэ вуэ СССР-е, Мирей Матьёлэн аккомпаниаторез луыса. Вераны кулэ, ӵапак Мирей Матьёен ӵош ужаса Мориа асьлэстыз тужгес усто пластинкаоссэ гожтыса кельтыны быгатэм. Соос пӧлысь огез — «Viens ce soir» — пусъемын вал Франциысь эмъясьёслэн обществозылэн призэныз (Мориа шуоз на, солы та приз ваньмызлэсь мукет наградаослэсь дуногес луэ, пе). Матьёлэн но Мориалэн ӵош гожтэм альбомзы — «Mireille Matieu chante Paul Mauriat» — Франциын туж яратоно луэм.
Фёдор Галиха́нович Миннигара́ев — удмурт журналист, «Моя Удмуртия» ТРК-ысь национальной вещаниея службалэн иворъёс понна кыл кутӥсь редакторез. Азьвыл ужаз «Удмурт дунне» иворбамын газетын, Удмурт радиоын но Удмурт телевидениын.

Трифоновской монастырьлэн Успенской соборез (1686), кар паркын А. Л. Витберг архитекторлэн проектъёссыя ӝутэм юртъёс, XVIII дауре классицизм амалэн пуктэм улон коркаос, Троицкой черк (1770).

Сьӧд ты (ӟуч Чёрное озеро) — Удмуртиысь Якшур-Бӧдья ёросысь пичи шӧг ты. Интыяськемын ёрослэн лымшор-шундыӝужан палаз, «Селычкинской» муниципал кылдытэтлэн музъем вылаз, Якшур-Бӧдьялэсь 15 километрлы палэнын. Ты кылле нюлэскын, солы тужгес матысез улон интыос — Селычка но Солнечной черкогуртъёс (тыысен соос дорозь 3 километр). Тылэн площадез одӥг гектар пала.

Солэн бускельёсыз — Мозамбик, Замбия но Танзания. Территориезлэн быдӟалаез — 118 494 км². Малавиын 16 миллионлэсь ятыр адями улэ. Шоркарез — Лилонгве.

Коллективлэн кивалтӥсез — Ольга Николаевна Туктарёва — капчи сямо, котькыӵе ужрадъёсы мыло-кыдо пыриське. Экспериментъёслэсь кышкамтэзы, выльзэ утчамзы соослы выль но выль вормонъёс ваё.

Солэн йылыз интыяськемын Кез ёросын Легзино гурт дорын. Шур бызе Кез ёрослэн но Дэбес ёрослэн музъемъёстӥзы. Усе Чупчие Большая Соснова ёросын (Пермь шаер). Кузьдалаез — 18 иськем.

Таӵе дӥськут нуллӥзы Удмурт Элькунэ пырись Алнаш, Грах, Дэри, Пичи Пурга, Можга, Кияса, Кизнер (Бемыж палъёс) ёросъёсысь но Татарстанэ пырись Агрыз, Менделеевск ёросъёсысь удмуртъёс.

Горд йыро сизь (латин кылын Picoides minor яке Dendrocopos minor ) чебер кыр тылобурдо, улэ нюлэскын но, юртъер котырын но. Калыкын та тылобурдоез нюлэс эмъясь шуо.

1988-тӥ арын Калгариын ортчись Олимпийской шудонъёсын эстафетной бызьылонъёсын 4х7,5 иськеме чемпион луиз, 10 но 20 иськеме бызьылонъёсын кыкетӥ интыос басьтӥз.

Шаер — кыӵе ке йӧскалык, климатической, культурной, исторической яке политической границаосын висъям музъем. Таизъя пӧртэмъясько климатической шаеръёс, культурной шаеръёс, исторической шаеръёс но политической шаеръёс. Берпум учырын шаер луыны быгатэ аслаз кун суверенитетэз улсын яке мукет кунлэн суверенитетэз улсын (колониос, автономиос).

Сё́рег (венгер сямен Szőreg, серб сямен Сириг) — Венгриысь гурт, али — Сегедлэн оглюкетэз. Улӥсьёсыз пӧлын — венгеръёс (католикъёс; нимаз черксы вань) но сербъёс (православнойёс, нимаз черксы вань). Сёрег тодмо луэ вашкала дырысен. Сёрег дорын ортчиз Венгер бугыръяськонлэн (1848–1849) берпуметӥ ожмаськонъёсыз пӧлысь огез.

Неофинетия (лат. Neofinetia) – Орхидной будосъёс (Orchidaceae) семьяысь Азилэн (Китай, Корея, Япония) сяськаё будос. Дуннеын тодмо ог 3 пӧртэм.

Красногорск — Удмуртиысь черкогурт, Красногорск ёрослэн шорсюлмыз. Кылдэмын 1837-тӥ арын 1-тӥ апреле. Интыяськемын Ыбыт шур вӧзын. Красногорскысен Глазкарозь 59 иськем.
Шунды пуксён пал Канадаысь инуит кыл, Шунды пуксён пал Канадаысь инуктитут кыл яке Инувиалуктун (аслаз нимыз: Inuvialuktun ; англи нимыз Inuvialuktun, Inuvialuit language, Western Canadian Inuit language, Western Canadian Inuktitut language) — Эскимос-алеут кылъёслэн семьяысьтызы эскимос инуит кылъёслэн группаязы пырись кыл. Канадаын Уйпал — шунды пуксён пал Территориосыз штатын но Нунавутын улӥсь Шунды пуксён пал Канадаысь инуитъёслэн кылзы.

1881-тӥ-1883-тӥ аръёсы кылдытӥз школа. Трос дыр ортчем бере ини та дышетскон инты пӧрмиз Карлыганысь шор ёзо удмурт школалы. Азьланяз со тодон-валан басьтонъя, калыкез югдытон ужъя бадӟым центр луиз. Кузьма Андреевич мыло-кыдо нуиз миссионер ужзэ удмурт, бигер но пор калыкъёс пӧлын. Вятской но Казанской губерниосын школаос усьтон пумысен туж сюлмаськиз. Юн кусып возиз Ю. Вихман, А. Хямяляйнен финн-угорчиосын. Андреев инъет сётӥз школа ужез рос-прос радъяны, удмурт калыклэсь улон, дунне шоры учконзэ умой пала воштыны турттӥз.

Омск улос (ӟуч сямен озьы ик Омская область ) - Россия федерацияысь субъект, Сибирской федеральной округе пыре. Бускель улосъёсыз — Казахстан, Выльсибирск, Томск но Тюмень улос. Административной центрез - Омск.

Ласнамяэ (эст. Lasnamäe) — Таллинн карлэн люкетэз. Ласнамяэын улэ 117 087 адями. Площадез — 27,41 км². Солэн бускельёсыз — Пирита но Кесклинн кар ёросъёс. Люкиське 17 микрорайонъёслы: Вяо, Катлери, Курепыллу, Куристику, Лаагна, Лоопеалсе, Мустакиви, Паэ, Паэвялья, Прийсле, Сели, Сикупилли, Сыямяэ, Тондираба, Ууслинн, Юлемисте но Иру.

1956 — Отто Юльевич Шмидт, СССР-ысь математик, астроном, геофизик, полярник, Бадӟым Советской Энциклопедилэн нырысетӥ поттэмезлэн валтӥсь редакторез.

Сибирьысь юпикъёс (юпик Yupiget = Юпигыт) — Россилэн Чукотской автономной округын но Америкалэн Огазеяськем Штатъёсаз Аляска штатын Святого Лаврентия (Sivuqa = St. Lawrence) шормуӵын улӥсь калык. Лыдзы – ог 3 сюрс адями.

Татья́на Степа́новна Перево́зчикова — Дэбес ёросысь «Темп» крестьян хозяйстволэн кивалтӥсез. 2007 аре солэн нимыз пыртэмын Удмурт Республикалэн Данъян пул вылаз.

Вормон нунал (ӟуч День Победы) — Совето армилэн но совето калыклэн Быдӟым Атыкай ожын 1941—1945 аръёсы басьтэм вормонзылы сӥзем праздник. Пуктэмын 8-тӥ куартолэзе (мае) 1945-тӥ арын СССР-ысь Верховной Советлэн Президиумезлэн указэзъя но пусйиськылэ арлы быдэ 9-тӥ куартолэзе.

Хайнаньысь тӧдьы пужым (лат. Pinus fenzeliana) – Pinaceae семьяысь Китайын (Хайнань) будӥсь пужым. Ӝуждалаез ог 20 м, модос диаметрез 1 м луэ.

Публий Овидий Назон — со рим поэт, кудӥз тыршиз литературалэн вань жанръёсаз. Со тужгес но тодмо луиз яратон элегиосыныз но поэмаосыныз — «Метаморфозы» но «Искусство любви». Туж зол влиять кариз европалэн литератураез вылэ, озьы ик Пушкин вылэ но, кудӥз сизиз Овидийлы 1821 арын кылбуръёссэ.

Огырчи (биг. Әгерҗе, ӟуч Агрызка) — Удмуртиысь но Татарстанысь шур, чи-ен бырись кыкетӥез шур (мукетыз Чупчи). Баграш-Бигра гуртын Огырчие Аманшур усе, нош ачиз Огырчи Оӵ шуре усе.
Мускоез кылдытӥсен лыдъяське Суздаль князь Юрий Владимирович Долгорукий. Мускоез радъян но азинтон уже пыриськизы Долгорукий бӧрсьы улэм князьёс-эксэйёс но: Андрей Боголюбский, Иван Красный, Дмитрий Донской, Иван Грозный, Борис Годунов но мукетъёсыз.

Phaius bernaysii F.Muell. ex Rchb.f., (1873) (synonym of the accepted name Phaius australis var. bernaysii (F.Muell. ex Rchb.f.) Nicholls, 1951 )

Почти быдэсак ассимилировать каремын вал ӟуч крестьян калыкен XIX даурлэн пумаз энерам хозяйствое потэмен йырин, кудӥз кылдӥз пужей вӧзьыны кутскемзы бере. Люкетэз камасинъёс пӧлӥсь пыриськизы тюрк кыло хакас йӧсэ.

Непал – Азиысь кун. Солэн бускельёсыз: Индия но Китай. Непалын улӥсьёслэн лыдзы – 27 676 457 адями (2005), музъемезлэн быдӟалаез – 140 800 км². Непаллэн шоркарез – Катманду.

1953-тӥ арысен лыдӟись, кырӟась, иподиакон луыса тыршиз Петразоводскысь Крестовоздвиженской соборын (Олонецкой епархия). Со арын ик Ленинградысь духовной семинарие дышетскыны пыре.

1885-тӥ арын В. Короленко Нижний Новгородэ улыны интыяське. 1885-тӥ - 1895-тӥ аръёсы - В. Короленколэн самой яркыт вакытэз, соку со кылдытӥз уно произведениоссэ. Ӵапак со вакытэ со сярысь ивор калык пӧлы вӧлме.

Кобукысь диалект яке Лымшор малимиут: Kuuŋmiut, Kiitaaŋmiut (Kiitaaġmiut), Siiḷviim Kaŋianiġmiut, Nuurvinmiut, Kuuvaum Kaŋiaġmiut, Akuniġmiut, Nuataaġmiut, Napaaqtuġmiut, Kivalliñiġmiut.

Йошкар-Ола (луговой порысь Йошкар — «горд», Ола — «кар» — «Горд кар», вашкала аръёсы - Чарла, Цар-ола) – Марий Эл Республикалэн шоркарез. Интыяськемын Пичи Кокшага шур дурын. 1919-ти арозь нимыз Царёвококшайск вал. 1919-тӥ-1927-тӥ аръёсы - Краснококшайск. 1984-тӥ арын город Ужан Горд Знамяен пусъемын вал.

Кемерово улос (ӟуч сямен озьы ик Кемеровская область) – Россия Федерациысь субъект. Пыре Сибирской федеральной округе. Административной центрез - Кемерово луэ. Бускельёсыз луо Красноярск шаер, Хакасия, Алтай Республика, Алтай шаер, Выльсибирск но Томск улос.

РФК Терек премьер-лигалэн Кубокез 2004-ти арын вормиз. Со сяна, Терек Лехлэн но Базелен шудиз. РФК Терек Лехлэз вормиз, но Базелез нырысь котырын келяз.

Шимес война вакытэ кык-куинь аресъем нылаш кузесь черодъёсын нянь но пызь понна сылылӥз. Пичи ныллэн чиданэз тырмылиз соку ини. Бертыкуз репродукторысь чузъяськись кырӟанъёсты кылзылӥз но ульча шорын ик эктылӥз. Анаезлэн юн мылкыдыз вал, нылыз балет школаез мед йылпумъялоз шуыса. Озьы ик луиз. 1958-тӥ арын Леонора йылпумъяз Мускоысь хореография училищеез (И. А. Моисеевлэн кивалтэмез улсын калык эктонъёсъя ёзэтсэ). Мускоысь коллективёсы со вакытэ шуг сюрыны вал, соин ик студентъёсты СССР-ысь пӧртэм каръёсы келяло вал. Озьы Леонора Викторовна Иже вуэ.

Эксэй кышно Екатерина II кивалтон вакытэ ик — ог 1781-тӥ аръёсы — Сарапул городлэн кылдӥз аслаз символикаез. Российской империлэн законъёсын бичетаз пусъемын: "Кунпуслэн вылӥяз интыяськемын Вятской герб, нош улӥяз — азвесь гурезь йылысь таркам город".
1974-тӥ арын Анкудинова выжиз Удмурт кун университетэ. Отысь общественной профессиосъя факультетлэн деканэз луиз. Со вакытэ ик кылдытӥз «Чипчирган» фольклор ансамбльзэ (1975). Ӧжыт улыса, вордӥськиз эктонъя «Надежда» ансамблез (1976). Та сяна, Розита Андриановна усьтӥз удмурт драмая студиез (1977).

Дуннеысь финн-угор калыкъёслэн конгрессы — урал калыкъёслэн улэм интыосысьтыз лыктэм адямиослэн ӧтчамзы. Люкаськыны кутскиз Кенешо Союз куашкам бере гинэ. Со сяна, дуннеысь финн-угорчиослэн конгресслэсь со висъяське тани маин: финн-угорчиослэн конгрессазы люкасько наука ужасьёс, нош дуннеысь финн-угор калыкъёслэн конгрессазы вераськон мынэ пролитика но культура ужпумъёс сярысь.

Удмурт Элькунлэн кункрезэз — Удмурт Элькунлэн кун символъёсыз пӧлысь одӥгез. Юнматэмын 3-тӥ толсуре 1993 арын но выльысь юнматэмын 29-тӥ коньывуонэ 2002 арын.

Финн-угор прессалэн 27–28 ноябре Ижын ортчем IV фестиваляз трос мукет ужпумъёс пӧлын ӝутэмын вал удмурт интернетлэн азинскеменыз но перспективаосыныз герӟаськем ужпум. Та темалы сӥзем докладэныз фестивале люкаськемъёсты тодматӥз Ижысь историк но вебмастер Денис Сахарных. Удмурт интернет удысын кылдэм югдурез валэктэм сяна, Денис Михайлович, правительствоысь муртъёслы вазиськыса, удмурт интернетэз улӟытонъя конкретной ужрадъёс ӵектӥз но. Докладэзлы вылӥ дунъет сётэмын вал.

Китайысь горд пужым (лат. Pinus tabuliformis) – Pinaceae семьяысь Китайын но Кореяын будӥсь пужым. Ӝуждалаез ог 25-45 м, модослэн диаметрез 1-1,4 м.

Наде́жда Петро́вна Кра́лина (в. 1923) — Удмуртиысь фольклорист но литературовед, берыктӥсь. Филологи наукаосъя кандидат, Удмуртиысь кун премилэн лауреатэз.

Пичи дырысеныз со литература удысэн герӟаськемын вал. Атаез вылӥ дунъяз литератураез, солэн бадӟым библиотекаез вал. Пушкинъёс доры куное вуылӥзы Карамзин, Жуковский но мукетъёсыз.

Етӥн (латин кылын Linum), туж пайдаё но дуно будос. Етӥн семействоысь одӥг но трос аръем турын но куак будос, ог 200 пӧртэм луэ, будэ субтроп. но умерен. поясъёсын.

Таджик ССР (тад. Ҷумҳурии Шӯравии Сосиалистии Тоҷикистон) - СССРысь республика. Шоркарез Душанбе луэ. Бускельёсыз луо Китай, Афганистан, Узбек ССР но Киргиз ССР.

Индиысь сусыпу (лат. Juniperus grandis ) – Cupressaceae семьяысь Индиын но Китайын (шунды пуксён пал Юньнаньын) будӥсь сусыпу. Ӝуждалаез ог 50-200 см.

Юон дыръёсы но сюанэ кышет вылтӥзы нылъёс укогут* кертто вал, сое укоен кыскем сюбег дэра вандэтлэсь лэсьто, дуръёсыз туго каремын,туг пӧлы позыр карем пулэсьуко шортэн биньылэм шильыриос бырттылэмын. Гадьвесез котькуд ныллэн аслаз луэ. Узыргес семьяын 5-6 аресэмъёсызлы но сыӵе чеберманъёс лэсьто вал ини. Нылъёслэн та чеберманзы «гурул»* нимаське. Начаргес улӥсь семьяосын азвесь коньдон интые пачкес узвесь питыриос тырылӥзы.

Улӥсьёслэ́н пло́тностьсы – демографиын но экономика географиын уже кутоно быдӟала: кыӵе ке территориын улӥсьёслэсь лыдзэс люкыло та территорилэн быдзӓлаезлы (площадезлы).
Вордскемын туала Саратов улосысь Вольск карын. 1942 арысен Улэ Ижын. 1942–1946 аре дышетске Удмурт кун педагогика институтын ӟуч кылъя но литературая факультетын. Распределениея Каракулино черкогуртысь ёрос школае ужаны мынэ. 1948–1951 аръёсы — Ленинградысь Герцен нимо педагогикая институтлэн аспирантураяз. Кандидат луон диссертацизэ утем бере ужа Удмурт научно-исследовательской институтын, дас ар ӵоже кивалтэ литературая но фольклоръя люкетэныз. 1963–1985-тӥ аръёсы Надежда Кралина — Удмурт кун университетысь доцент.

Ирбис (лат. Uncia uncia ) – Felidae семьяысь Азияын (Афганистан, Мьянма, Бутан, Китай, Индия, Казахстан, Киргизия, Монголия, Непал, Пакистан, Россия, Таджикистан но Узбекистан) улӥсь бадӟым пöйшур.

Та черкогуртлэн кылдэмез герӟаськемын 1751-тӥ арен. 31-тӥ июне отын усьтӥськиз приход. 1761-тӥ арын вераськон ӝутӥськиз пу черк пуктон сярысь. 1763-тӥ арын 20-тӥ мае выль вӧсяськон интыез усьтӥзы, вӧсям вуэн пазязы, Дун-чылкыт Тройчалэсь нимзэ сётӥзы. Оло, соин но куд-огез Алнашез Троицкий, Тройча нималля.

Михаил Алексеевич Оськин — удмурт крезьгурчи но композитор. Вордӥськемын Кузьымгуртын (Алнаш ёрос). Трос кырӟанъёслы крезьгур гожтӥз, соос пӧлысь тужгес но тодмоосыз: «Вамыштоме артэ», «Вера на огпол», «Тон-а со?», «Юнме вождэ поттӥськод».

Тросэз лыдъяло тылэн пои — самой вылӥ быгатонлыкез пойстэрлэн. Соос лэсьтӥсько кевлар (асбест, базальт, углеволокно) «фитильёслэсь», кудъёсыз тыатӥсько ӝуась жидкостьын (кизер парафин, керосин, солярка) но ӝуатӥсько.

Интыяськемын Сибир трактын, Ижевсклэсь 80 иськемлы уйпал-шундыпуксён палангес но 30 иськемлы палэнтӥськемын Эгра черкогуртлэсь. Татын вань 7 ульча. Валтӥсь ульча, Центральной, кыстӥське 3 иськемлы Сибир тракт кузя. Лымшорпал-шундыӝужан палтӥз ульча быре шайвыл азьын, нош уйшорпал-шундыпуксён палтӥз быре Выль Ӟатча нюлэсвылэтлэн корка азяз. Центральной улчатӥ вамен кошке Красногор тракт.

XVII дауре карлэн экономикаез ӝог азинскыны кутскиз. Усьтӥсько нырысетӥ мануфактураос. 1708-тӥ арын Кузон Казанской губерниялэн шоркарез луыса юнматэмын. Со дырысен город губернской город луыса будыны ӧдъя. Поволжье улосын культурной шоркарез лыдъяськыны кутске: 1758-тӥ арын усьтӥське нырысетӥ гимназия, 1771-тӥ арын – нырысетӥ медресе, 1791-тӥ арын – нырысетӥ театр, 1804-тӥ арын - университет (Россиысь куинетӥез!!!)

Мюнхен (нем. München, лат. Monacum, Monachium) — лымшор пал Германиысь кар, Изар шур дурын сылэ. Баварилэн шоркарез луэ, озьы ик Вылӥ Бавария административной округлэн центрез.

Можга карын городын поттон удыс промышленность удысын трос гинэ огазеяськонъёс тыршо. Кылсярысь, «Дубитель», «Редуктор», «Можгинский конденсатор», «Авторемзавод «Можгинский», «Свет», «Можгинский лесокомбинат» но трос мукет.

PMMP — суоми поп-огин (поп-группа). Кылдӥз 2002-тӥ арын. Огинэ (группае) 5 мурт пыро: Паула но Мира — вокал, Юхо — бас-гитара, Микко — гитара, Хейки — перкуссия.

Саркохилус (лат. Sarcochilus) – Орхидной будосъёс (Orchidaceae) семьяысь Австралилэн но Выль Каледониялэн сяськаё будос. Дуннеын тодмо ог 25 пӧртэм.
Со сяна, кырӟась луыса но Паул де Леу туж дано. Сое яратӥсьёс но, яратӥсьтэмъёс но соглаш луо, талантэз туж бадӟым шуыса. Де Леулэн кырӟамез туж лирической, эмоциосын пачылмемын, куараезлэн тембрез но аспӧртэмлыко.

Грузин ССР ( груз. საქართველოს საბჭოთა სოციალისტური რესპუბლიკა ) - СССРысь республика. Шоркарез Тбилиси луэ. Бускельёсыз луо Турция, Армян ССР, Азербайджан ССР но Ӟуч СФСР.

Потэмын удмурт крестьян семьяысь. 1904-тӥ арын Глаз карысь гурезь училищеез йылпумъямез бере, Вяткаысь гурт ужъёсъя технической училищее дышетскыны пыриз. 1905-тӥ арын забастовкае пыриськемез понна училищеысь уллямын вал. Со арын ик РСДРП-лэн ёзчиез луэ. Нуэ партийной уж пӧртэм каръёсын — Вотка, Глаз, Екатеринбург, Кыштым но мукет.

Барсело́на (кат. Barcelona, исп. Barcelona) — Испаниысь бадӟым кар, Каталонилэн шоркарез но Барселона улослэн административной центрез. Средиземной зарезь дурын Францилэн кунгожезлэсь 120 иськемын интыяськем порт. Испанилэн туж бадӟым промышленной но вузкарон шорсюлмыз. Европа маршрутъёсы пырись огез валтӥсь туристической инты.

Али огазеяськонлэн ёзэтъёсыз Удмурт шаерысьтымы 12 ёросъёсаз ужало. 2-тӥ тулыспалэ 2012-тӥ арын О. А. Тронина «Шундылэн» 18-тӥез тӧроез луиз но нырысетӥез, кин Правлениез но Кенешез бурд улаз басьтӥз. Со дорозь егитъёслэн огазеяськонэнызы шаерамы но солэн палэназ тодмо луэм адямиос кивалтӥзы. Соос пӧлын Т. Корнилова, С. Смирнова, В. Сидоров, Т. Мазитова, Н. Уткина, Г. Бекманов, Г. Юсупова, Т. Прокопьева, Т. Ишматова, Л. Чернова, Ю. Перевозчиков, Ю. Никитина.

Часто бываю одна. Хочу найти любовника для приятного времяпровождения. Хочу мужчину который может больше одгого раза подряд. Пишите на почту: kismarina94@mail.ru постараюсь ответить всем.

Песянйёслы аспӧртэмлыко дуннее — сцена вылэ — нырысетӥ вамыш лэсьтыны юрттӥз «Юмшан Промо» группалэн кивалтӥсез Павел Поздеев. 2004-тӥ арын Ижысь Шор площадьын «Перепеч — пиццалы пумит» акциез дасякуз, тодмо режиссёр но шоу радъясь Поздеев ӧз но вӧталля таӵеез сярысь.

Сигаево — Удмуртиысь черкогурт, Сарапул ёрослэн административной центрез но тужгес бадӟымез улон интыез. Интыяськемын Сарапуллэн шорезлэсь 6 километрлы лымшор пала, кар гожлы туж матын. Черкогурт пыр Сарапул — Каракулино автомобиль сюрес ортче. Сигаевоысен Кам ярдурозь — 5 км, Сарапул станциозь — 3 км.

Ильминскийлэн ӵектэмезъя удмурт нылпиослы усьтӥськизы 7 школаос. Соос пӧлын Карлыганысь удмурт школа но. Ильминскийлэн дышетонъя системаез вылын тодон-валан люказ нырысетӥ удмурт но пор интеллигенция. Азьланяз соос пӧлысь потӥзы нырысетӥ удмурт дышетӥсьёс.

Пыдазы кут, колоша но башмак нуллӥллям. Куд-ог семъяосын али ке но колоша выллем нинлэсь* кутам башмакъёс (диал.: башмак кут) нулло. Гужем пыдазы дӥсяло вылэм дэралэсь вурем чуглэс (диал.: буйчуглэс*), толалтэ - урдэглэсь вурем чуглэс (диал.: урдэгчуглэс*) но пыдныр (диал.: нырос). Со озьы ик дэралэсь яке урдэглэсь пӧрмытӥське. Туала арын воштӥськыны одно ик бигер колоша но кунчизэ чильпаса керттэм ыж гон пыдныръёс возё.

Варӟыл (ӟуч Варзибаш)— Алнаш ёросысь Удмуртиысь гурт, пыре Кузёбай муниципал кылдытэтэ. Алнаш черкогуртлэн но Варӟыллэн кусыпсы луэ 11 иськем, нош Ижевскен кусыпез луэ 87 иськем.
Кылсярысь, Юрий Филиппович Кедров — тодмо удмурт писательлэн Филипп Кедровлэн пиез. Вуоно редактор вордскиз 1937-тӥ арын Ижын. Йылпумъяз Свердловскысь юридической институтэз. Кема аръёс ужаз Удмурт телевидениын но радиоын. 1986-тӥ -1990-тӥ аръёсы валтӥз "Удмуртская правда" газетэз. 1990-тӥ арын кивалтӥз Удмурт Республикалэн суверинетэзлы сӥзем Декларациез кылдытон группаен, чаклаз Удмуртилэсь гербзэ, флагзэ но гимнзэ кылдытонэз.

Роза Ликсом тодмо романъёсыныз, новеллаосын бичетъёсыныз, озьы ик комиксъёсыныз, нылпиослы книгаосыныз, фильмъёсыныз но спектакльёсыныз. 2011-тӥ арын «Hytti nro 6» (ӟуч «Купе № 6») книгаез понна Ликсом Суомиысь литература удысысь валтӥсь «Финляндия» нимо премиен пусъемын вал. Нош 2013-тӥ арын солы Суомиысь искусство удысын тужгес усто ужасьёсты пусйись «Pro Finlandia» медаль сётэмын вал.

Паул де Леу тодмо луиз XX даурысь тямыстонэтӥ аръёслэн пумазы - укмыстонэтӥ аръёслэн кутсконазы телевидениысь комик луыса ужакуз. VARA телекомпаниын шоузэ нуыкуз, со ӵемысь серем карылӥз нидерланд шоу-бизнес удысын ужась адямиосты, таин уката тодмо луиз калык пӧлын.

1970-тӥ арын заочно йылпумъяз Мускоысь духовной семинарияез, 1973-тӥ арын – Мускоысь духовной академияез (татын ик «Профессор В. Н. Бенешевич и его труды по церковному праву» ужез понна богословия кандидат званиез сёто).

Пильгеродендрон ( лат. Pilgerodendron uviferum ) — Cupressaceae семьяысь Лымшор Америкалэн (Чили но Аргентина) лысо писпу. Дуннеын тодмо ог 1 пӧртэм.

Вашкала ӟуч книгаосын Кузон сярысь информация шедьыны кутске XIV—XV дауръёсысен гинэ. 1438-тӥ арысен, Зарни Орда быремен сэрен, Казанской Ханстволэн шоркареныз лыдъяськыны кутскиз. Нюръяськон кутскиз Московской государствоен. 1552-тӥ арын Кузон Иван Грозныйлэн ожгарчиосыз кужмысь басьтӥзы Кузонэз. Быдтэмын вал туж трос калык, город сутэмын-куашкатэмын.

Озьы ик зол ужа журнал бордын кылдытэм типография но издательство. Татын, дун тырыса, асьсэлэсь кннигаоссэ печатлало егит авторъёс. Туннэлы поттэмын ни ог 100 книгаос.

Техасысь пужым (лат. Pinus remota ) – Pinaceae семьяысь Америкалэн Огазеяськем Штатъёсаз (Техас штатын) будӥсь пужым. Ӝуждалаез ог 3-10 м, модослэн диаметрез 40 см.

Нырысь-валысь черкогуртэз нимазы Святогорск шуыса. Та сярысь гожтэмын Ватка епархилэн Ведомостяз. 1834-тӥ арын Юкаменск приходысь сизьым крестьянъёс вазиськизы Глазысь духовной правление. Куронзы таӵе: кулэмъёсты мед лэзёзы ватыны староверъёслэн шайвылазы. Уго асьсэ шайвылазы сюрес но кузь — 25-30 иськем, озьы ик тулыс-сӥзьыл сюресъёс но уг луо. Но черкын ужасьёс кышказы, калык православилэсь палэнскоз шуыса. Соин Глаз округысь Таракановский гурт доры выль черк пуктыны кутскизы. Та приходэ пырыны мылкыд каризы 50 гуртын улӥсьёс — ваньмыз 346 юрт.
Микрорайонын трос урамъёс вань: Ahvena tänav, Havi tänav, Jõeküla tee, Kahva tänav, Kammelja tänav, Kessi tänav, Kilu tänav, Kiviranna tee, Kiini Tänav, Kruusaranna tee, Kudu tänav, Landi tänav, Laose tänav, Latika tänav, Lehtmäe tänav, Lesta tänav, Liivaranna tee, Loigu tänav, Loomuse tänav, Lõhe tänav, Merihärja tänav, Nata tänav, Nigli tänav, Nooda tee, Ojakääru tänav, Oti tänav, Otsatalu tänav, Poru tänav, Põlde põik, Põlde tänav, Rajapere tänav, Räime tänav, Selise tänav, Siia tänav, Sikuti tänav, Silgu tänav, Silmu tänav, Soolahe tee, Sooranna tänav, Suurevälja tänav, Säina tänav, Särjesilma tänav, Teivi tänav, Tindi tänav, Tirgu tänav, Tursa tänav, Ujuki tänav, Unna tänav, Uustalu Tänav, Vabaõhumuuseumi tee, Vabe tänav, Vainutalu põik, Vainutalu tänav, Viidika tänav, Vimma tänav, Võrgukivi tänav, Vähi tänav, Kakumäe tee, Kaheküla tee.

1931-тӥ арын кошке Муское, дышетскыны пыре аспирантурае. Со вие ик ужа Муско дорысь пичи карын эмъясь-венеролог луыса. 14-тӥ толшоре (январе) Т. Борисовез янгыше уськыто «СОФИН» ужъя. Таяз радэ кечато-вамато укно сьӧрын со пукиз 1936-тӥ-1938-тӥ аръёсы Иркутск палъёсын. Но та бӧрсьы но пиосмуртлы маза уг сёто — 1940-тӥ арын со нош арест улэ шеде. Трофим Борисовез шонере потто 20-тӥ куарусёнэ (сентябре) 1989-тӥ арын гинэ. Та ласянь авторлы бадӟым юрттэт сётӥз, шуыны луоз, удмурт профессор К. Куликов но Калмыкиысь калык кылбурчи Д. Кугультинов.

1885 аре Мункачи Ватка но Уфа губерняосысь куать утемъёсы удмуртъёс доры вуылӥз. 1915–16 аръёсы Эстергом дорысь лагерьын (Венгриын) 25 пленэ шедем удмурт солдатъёслэсь фольклоръя-диалектологияя материалъёс люказ.

Поти (груз. ფოთი) — шунды пуксён пал Грузиысь кар но порт. Самегрело-Вылӥ Сванетия шаерын, Риони шурлэн вожаз, Сьӧд зарезь дурын интыяськемын.

Константи́н Миха́йлович Кли́мов — Удмуртиысь тодмо искусствовед, искусствоведени наукаосъя доктор. Вордскемын 1946 аре, кулӥз 2008 аре, 8 ноябре Ижын.

Крым Респýблика (ӟуч Респýблика Крым, укр. Республіка Крим, крым бигер Къырым Джумхуриети, Qırım Cumhuriyeti) — республика, Россия Федерациысь субъект. Интыяськемын Крым федерал округын. Россие пыриз 18-тӥ южтолэзе 2014-тӥ арын.

Бертэ, режиссёр луыса, Удмурт театрын спектакльёс пуктэ («Чукдор», «Вуж Мултан» но мукет), ачиз ик рольёсты шудэ. Г. Корепанов-Камскиен, Г. Корепановен но мукетъёсыныз кырӟанъёс гожъя, радиоын ужа. Кылбуръёсын «Тодматскон» но «Малпаськон» нимо бичетъёс поттэ. Но сое лек адӟон возьма вылэм: пыласькыкуз, зымон сяменыз, сюрлызэ чигтыса, кулэ.

Музъемезлэн быдӟалаез 67836,2 км². Улӥсьёсызлэн лыдзы 3768,5 сюрс адями (2005), соос пӧлысь каръёсын уло 74,5% (2005). Улӥсьёслэн плотностьсы: 55,4 адями/км² (2005). Калыкъёсыз: ваньмызлэсь трос бигеръёс (58,5 %) но ӟучъёс (39,0 %).

1831-тӥ арын 15-тӥ куартолэзе Пушкин кышнояськиз но Петербурге выжиз. Со аръёсы со трос архивъёсын ужаз, история темаосъя произведениос гожъяз: «Дубровский», «Капитанская дочка», «История Пугачева». Озьы ик «Современник» журналлэн редакторез вал, кусып возиз Белинскиен, Гоголен, суредасьёсын.

Та гуртын лулчеберет юртын ужась Александр Четкарёв кылдытӥз удмурт калык кырӟанъя «Марӟан гуръёс» ансамбль. Соос кунгож сьӧры — Эстоние но Венгрие — вуылӥзы.
Чилиысь араукария (лат. Araucaria araucana ) – Araucariaceae семьяысь шор Чилиын но шунды пуксён пал Аргентинаын будӥсь араукария. Ӝуждалаез ог 40 м, модослэн диаметрез 2 м.

С. Иванова нырысетӥзэ печатлаське 17 арескын «Советской Удмуртия» газетын, со вал «Комсомол сярысь частушкаос». Ида (озьы нимазы сое гуртазы) туж тунсыкъяське вал частушкаосын. Миша выныныз но Матӥ сузэреныз ӵош такмакъёс гожъяса лэзьылӥзы ижкарысь УдНИИ-е. Соос али но возисько институтлэн архиваз. Удмурт кырӟан ик вуттӥз, шуыны луоз, Степанида Ивановаез лирика удысэ.

21-тӥ даурлы гуртын 26 корка, но 100 пала адями. Гуртын магазинъёс но, клуб но, школа но ӧвӧл. Вераны гинэ луоз гуртын чебересь выль коркаос сыло.

Брангуртысь песянайёс (ӟуч Бурановские бабушки) — Удмурт Республикаысь профессионал луисьтэм кырӟасьёслэн коллективзы. Отчы пыро Пичи Пурга ёросысь Брангуртын улӥсь пересь кышномуртъёс, соин ик со «Брангуртысь песянайёс» шуыса нимаське. «Брангуртысь песянайёс» тужгес тодмо луиллям ӟуч но дуннеысь шлягеръёсты удмурт кылэ берыктыса кырӟаменызы.

ВИА Гра — Украинаысь тодмо нылкышно группа. Со 3-тӥ куарусёнэ (сентябре) 2000-тӥ арын кылдытэмын. ВИА Гра 5 альбомъёсыз гожтэмын, со сяна, 1 альбом англи кылын 2003-тӥ арын берыктэмын. ВИА Гра «Зарни состав» 2000 арысен — 2004 арысозь вал. Вера Брежнева, Алёна Винницкая, Анна Седокова но Надежда Грановская таиз составлэ вал. «Не оставляй меня, любимый» туж тодмо кырӟан вань. Солэн кырӟанъёсыз: «Попытка № 5», «Стоп, стоп, стоп», «У меня появился другой», «Кислород», «Это было прекрасно», «Убей мою подругу», «Океан и три реки» но мукетъёсыз.

Ӟуч Википе́дия (ӟуч Русская Википедия) — Википедия энциклопедилэн ӟуч кылын разделэз. Потӥз 11-тӥ куартолэзе 2001-тӥ аре. Шуркынмонэ 2014-тӥ аре ӟуч Википедия потӥз кыкетӥ интые посещаемостья, солэсь бамъёссэ одӥг толэзе миллиардлэсь тросгес пол учко вал, со показателья ӟуч Википедиез кельтэ Англи Википедия гинэ.

Куинькар (пол. Trójmiasto [truj'mʲastɔ], нем. Dreistadt, кашуб кылын Trzëgard, ӟуч Трёхградье, Тригород) — Польшаысь портовой агломерация. Со интыяськемын Польшалэн уйшор палаз, Померания воеводствоын, Балтийской зарезь вылын. Сое азьло ик куинь кар пыре: Гдыня, Сопот но Гданьск. Со сяна Куинькаре пичигес каръёс но пыре: Реда, Румъя, Вейхерово (соос шуон "Пичи Кашуб Куинькар") но Прушӵ Гданьски.

Ольга Тронина матысь кык арлы ачиз азе бадӟым ужпумъёс пуктӥз. Нырысь ик «Шундылэсь» брендовой проектъёссэ но программаоссэ азинтон, со: Быгатӥсь нылпиос понна калыккуспо «Шундыкар» лагерь, Мерлыко улонысь егит азьветлӥсьёслы «Вамыш» дышетскон, егит семьяослы юрттӥсь «Шудо семья» программа. Туала вакытысь шуг-секытъёсыз лыдэ басьтыса, кылдытэмын вал выль проектъёс:

1938-тӥ-40-тӥ аръёсы луэ УдНИИ-ысь наукая ужась. Собере Удмуртиысь районъёсы экспедициосы пота. Люка калык кырӟанъёс но гуръёс — ваньмыз ог 200 пала луо.

Ӵана (латин нимыз Corvus monedula), туж етӥз, кышкасьтэм тылобурдо. Висъяське пеймыт-лыз тылыеныз но сайкыт-пурысь йырыныз. Мугорызлэн кузьдалаез 30 сантиметр.